Vijeće za partnerstvo, koje nadzire provedbu Sporazuma o trgovini i suradnji na političkoj razini, prvi se put sastalo 9. lipnja 2021. Stranke su, među ostalim, raspravljale o ribarstvu, nediskriminaciji u pogledu pristojbi za radne vize, suradnji u izvršavanju zakonodavstva i pravosudnoj suradnji te o sudjelovanju Ujedinjene Kraljevine u programima EU-a. Međutim, nisu se mogle usuglasiti o zajedničkoj izjavi s obzirom na to da je Ujedinjena Kraljevina odbila navesti punu provedbu Sporazuma o povlačenju kao preduvjet za stabilne buduće odnose.

Cilj je EU-a uspostaviti stabilan i pozitivan odnos s Ujedinjenom Kraljevinom. Iako je postignut dobar napredak u utvrđivanju struktura za suradnju utvrđenu u Sporazumu o trgovini i suradnji, još uvijek postoje određeni izazovi. Postoje i stalne poteškoće u pogledu šireg odnosa s Ujedinjenom Kraljevinom, posebice one povezane s provedbom Protokola o Irskoj i Sjevernoj Irskoj na temelju Sporazuma o povlačenju.

U usporedbi s ostalim sporazumima o slobodnoj trgovini između EU-a i trećih zemalja, Sporazum o trgovini i suradnji jedinstven je u tome što je sklopljen s bivšom državom članicom. Stoga su uvjeti za trgovinu i suradnju koji su utvrđeni u Sporazumu o trgovini i suradnji postali restriktivniji od onih koji su bili na snazi do kraja 2020., kad je završilo prijelazno razdoblje utvrđeno u Sporazumu o povlačenju. To je neizbježna posljedica izlaska Ujedinjene Kraljevine iz carinske unije i jedinstvenog tržišta EU-a.

Znatno su pogođeni i trgovina uslugama prijevoza i građevinskim uslugama te naknade za upotrebu intelektualnog vlasništva, ali to se uglavnom odnosi na trgovinu između EU-a i Ujedinjene Kraljevine dok trgovina između EU-a i drugih trgovinskih partnera sad premašuje razine zabilježene u prvih devet mjeseci 2019. To upućuje na učinak povlačenja Ujedinjene Kraljevine iz EU-a.

Iako je još uvijek prerano za ocjenjivanje punog gospodarskog utjecaja izlaska Ujedinjene Kraljevine s jedinstvenog tržišta EU-a, najnoviji podaci ukazuju na to da su se trgovinski tokovi između EU-a i Ujedinjene Kraljevine u 2021. djelomično stabilizirali nakon početnog pada nakon isteka prijelaznog razdoblja. Međutim, i dalje su niži nego što su bili 2019. i ranije.

Komisija je uložila sve napore kako bi pomogla državama članicama i poduzećima iz EU-a da se snađu u novom okruženju. Primjerice, kad su se početkom 2021. pojavili određeni problemi u pogledu sanitarnih i fitosanitarnih zahtjeva odmah su osigurane smjernice za ispravnu primjenu sanitarnih i fitosanitarnih pravila. U području carina, smjernice za pravila podrijetla i druge probleme povezane s carinama objavljene su zajedno s kontrolnim popisima i drugim relevantnim informacijama. Slijedom toga broj problema u oba područja znatno se smanjio kako je godina odmicala. Ujedinjena Kraljevina 2021. sa svoje je strane opetovano odgađala provedbu carinskih, sanitarnih i fitosanitarnih zahtjeva u pogledu uvoza iz EU-a. Provedba tih formalnosti započela je u siječnju 2022., a provodit će se u fazama do listopada 2022. u skladu s pristupom u fazama definiranom u Modelu upravljanja granicama. Njihova primjena može biti problematična za izvoznike iz EU-a i države članice zbog logističkog utjecaja novih postupaka, posebice zbog potrebe za podnošenjem potrebnih izjava i popratnih dokumenata prije otpremanja robe iz luka EU-a u Ujedinjenu Kraljevinu, kao i složenosti informatičkog sustava koji je uspostavila Ujedinjena Kraljevina.

Iako se na robu s podrijetlom ne obračunavaju carine, poduzeća su opširno izvješćivala o poremećajima u lancima opskrbe. Poteškoće s kojima se suočavaju poduzeća iz EU-a u skladu su s onim što bi se moglo očekivati, to jest:

Nadalje, roba kojom te dvije stranke trguju mora biti u skladu s pravilima o podrijetlu utvrđenima u Sporazumu o trgovini i suradnji ako žele ostvariti korist od povlaštenog tretmana s 0 % carina. Dokazivanje podrijetla robe može biti zahtjevno, posebice ako poduzeća dijelove nabavljaju iz nekoliko zemalja. Kako bi olakšala primjenu povlaštenog tretmana, Komisija je donijela zakonodavstvo kojim se uspostavlja prijelazno razdoblje tijekom kojeg izvoznici iz EU-a mogu izdavati tvrdnje o podrijetlu na temelju izjava dobavljača čak i ako nemaju potpunu dokumentaciju, pod uvjetom da će je imati do kraja 2021. Od 2022. primjenjuju se uobičajeni zahtjevi sastavljanja tvrdnji o podrijetlu. Kad je riječ o uvozu u EU iz Ujedinjene Kraljevine, povlašteni tretman odobren je za više od 80 % robe. Komisija zajedno s državama članicama osigurava ispravnu provedbu pravila o podrijetlu te pruža smjernice i objašnjenja carinskim tijelima i poduzećima.

Iako je Sporazumom o trgovini i suradnji predviđena trgovina bez carina i kvota za sav uvoz između stranaka, došao je kraj neometanoj trgovini robom i ponovno su se pojavile necarinske prepreke. Od 2021. sav izvoz iz Ujedinjene Kraljevine u EU podliježe carinskim postupcima i provjerama. Pošiljke poljoprivredno-prehrambenih proizvoda moraju biti popraćene zdravstvenim certifikatima te proći sanitarne i fitosanitarne inspekcije na graničnim kontrolnim postajama država članica. Osim toga, s obzirom na to da se više ne primjenjuje načelo uzajamnog priznavanja, sva roba mora biti u skladu s drukčijim pravilima i regulatornim mjerama.

Komisija je tijekom cijele 2021. svoje napore usmjeravala na prevladavanje prepreka povezanih s provedbom Sporazuma o trgovini i suradnji. Primjerice, bilo je moguće razjasniti pravila Ujedinjene Kraljevine o imigraciji u pogledu prava podugovarateljȃ na pružanje usluga ugradnje i održavanja na njezinu državnom području.

Komisija je sa svoje strane ispunila obveze u pogledu transparentnosti na temelju Sporazuma o trgovini i suradnji. Informacije o pružanju usluga fizičkih osoba sada su javno dostupne. Komisija je isto tako ispunila svoju obvezu izrade javnih internetskih stranica s informacijama o MSP-ovima.

Komisija će i dalje pratiti provedbu Sporazuma o trgovini i suradnji u područjima usluga i ulaganja, digitalne trgovine, intelektualnog vlasništva, javne nabave i MSP-ova te ustrajati na ispunjavanju Sporazuma o trgovini i suradnji. Zajedno s relevantnim tijelima Ujedinjene Kraljevine poduzet će daljnje mjere za buduće zakonodavstvo o javnoj nabavi, koje je izazvalo zabrinutost među dionicima iz EU-a. Komisija će isto tako nastaviti pomno pratiti utjecaj drugih zakonodavnih promjena u Ujedinjenoj Kraljevini koje utječu na pitanja obuhvaćena Sporazumom o trgovini i suradnji.

Tablica 2. Trgovina uslugama EU27 u prvih devet mjeseci 2021. po partneru i uslužnom sektoru u usporedbi s istim razdobljem prethodnih godina Uvoz u EU promjena od % u usporedbi s razdobljem siječanj–rujan Izvoz iz EU-a promjena od % u usporedbi s razdobljem siječanj–rujan siječanj–rujan 2021. siječanj–rujan 2021. u mil. EUR 2020. 2019. u mil. EUR 2020. 2019. Trgovina EU27 po partneru UKUPNO sve usluge UK 114.858 3,9 –9,3 143.253 6,4 –13,2 Izvan EU27 (bez UK-a) 499.174 –4,4 –8,0 574.356 12,3 -4,8 Trgovina EU27 po uslužnom sektoru Partner: Ujedinjena Kraljevina Usluge proizvodnje s fizičkim sirovinama u vlasništvu drugih 1.349 1,8 –8,7 3.721 -3,1 -2,9 Usluge održavanja i servisa koje nisu drugdje uključene 1.414 -6,2 -27,6 1.792 -19,5 -24,9 Promet 9.101 -7,9 -27,4 15.534 4,0 -24,9 Putovanja 3.934 -33,0 -71,9 9.912 -9,7 -70,2 Građevinarstvo 1.339 -5,6 -51,4 1.599 -12,8 -57,7 Usluge osiguranja i mirovinskog osiguranja 6.342 25,4 37,8 8.487 35,4 55,8 Financijske usluge 20.121 22,8 19,8 22.693 12,1 11,9 Naknade za uporabu intelektualnog vlasništva koje nisu drugdje uključene 9.061 4,0 -21,8 7.267 8,6 -8,4 Telekomunikacijske, računalne i informacijske usluge 14.181 2,9 8,3 27.357 9,7 14,7 Ostale poslovne usluge 44.670 4,0 2,5 38.337 4,8 1,8 Osobne, kulturne i rekreacijske usluge 2.990 4,4 –11,5 2.798 15,8 8,1 Državna roba i usluge koje nisu drugdje uključene 258 -55,6 -64,5 822 13,2 13,5 Neraspoređene usluge 101 -39,4 -27,4 2.936 -1,0 13,3 Trgovina EU27 po uslužnom sektoru Partner: Izvan EU27 (bez UK-a) Usluge proizvodnje s fizičkim sirovinama u vlasništvu drugih 11.556 10,5 14,5 16.907 12,4 8,5 Usluge održavanja i servisa koje nisu drugdje uključene 8.427 -8,4 -17,3 11.019 –0,9 -11,1 Promet 96.165 20,4 1,8 126.803 31,8 8,0 Putovanja 26.230 -11,3 -63,6 32.400 -4,5 -66,4 Građevinarstvo 2.371 1,3 –0,3 5.205 -16,5 -28,3 Usluge osiguranja i mirovinskog osiguranja 12.707 18,4 20,6 11.094 -0,4 3,1 Financijske usluge 38.530 22,7 32,9 42.347 11,3 13,5 Naknade za uporabu intelektualnog vlasništva koje nisu drugdje uključene 104.010 21,6 38,4 51.547 -1,8 1,4 Telekomunikacijske, računalne i informacijske usluge 43.818 11,6 8,2 119.666 22,0 22,1 Ostale poslovne usluge 148.391 -31,3 -21,8 140.995 4,8 -1,2 Osobne, kulturne i rekreacijske usluge 4.779 -2,2 -12,6 7.318 5,9 –0,5 Državna roba i usluge koje nisu drugdje uključene 1.984 -11,9 -14,1 3.738 –18,3 -15,3 Neraspoređene usluge 208 -52,8 -50,0 5.319 72,8 63,2 Izvor: Eurostat. Platna bilanca Europske unije i europodručja – tromjesečni podaci (BPM6) – preuzeti 18. veljače 2022.

6.Energetika

Od isteka prijelaznog razdoblja Ujedinjena Kraljevina više ne sudjeluje u jedinstvenom energetskom tržištu EU-a, među ostalim u upravljanju njime i njegovim trgovinskim aranžmanima. Iako su u Sporazumu o trgovini i suradnji utvrđene odredbe za olakšavanje toka energije, trgovanje je postalo složenije.

Sporazumom o trgovini i suradnji omogućuje se razvoj posebnih trgovinskih aranžmana za tokove električne energije između EU-a i Ujedinjene Kraljevine. Kao prvi korak, od operatora prijenosnih sustava obiju stranaka zatraženo je da izrade analizu troškova i koristi. Međutim, analiza koja je zajednički predstavljena u svibnju 2021. sadržavala je nezadovoljavajuće rezultate koji su, među ostalim, ukazivali na ozbiljan rizik od manipuliranja tržištem i poremećaja na tržištu. Komisija radi na opcijama i alternativama za provedbu te obveze.

Sporazumom o trgovini i suradnji predviđa se i suradnja na razvoju energije iz obnovljivih izvora na moru, koja bi trebala imati ključnu ulogu u ostvarivanju ciljeva obiju stranaka od nultih neto stopa njihovih emisija stakleničkih plinova. Nadovezujući se na Energetsku suradnju zemalja na Sjevernom moru 2021. su započeli pregovori u cilju potpisivanja memoranduma o razumijevanju radi stvaranja posebnog foruma za tehničke rasprave s Ujedinjenom Kraljevinom u vezi s razvojem odobalne mreže i velikim potencijalom energije iz obnovljivih izvora regije Sjevernog mora.

7.Jednaki uvjeti za otvoreno i pošteno tržišno natjecanje i održivi razvoj

EU i Ujedinjena Kraljevina sporazumjele su se u Sporazumu o trgovini i suradnji da je za trgovinu i ulaganje potrebno osigurati jednake uvjete i održivi razvoj. U tom smislu, sve relevantne promjene prava Ujedinjene Kraljevine koje se odnosi na kontrolu subvencija, oporezivanje, radne i socijalne standarde, kao i na okoliš i klimu moraju se pratiti i izvijestiti, kako je propisano člankom 2. stavkom 4. Odluke Vijeća (EU) 2021/689.

Komisija se za praćenje takvih promjena služi informacijama koje su prikupile njezine službe i države članice, mišljenjima dionika iz EU-a, službenim i neslužbenim kontaktima u kontekstu međunarodnih i multilateralnih foruma, kao i posebnim odborima osnovanima na temelju Sporazuma o trgovini i suradnji. Komisija pomno prati i razvoj regulatornih promjena analiziranjem izvješćȃ skupina za strateško promišljanje, poduzeća, nevladinih organizacija, medija i drugih dionika. Jedinstvena ulazna točka uspostavljena Sporazumom o trgovini i suradnji daje Komisiji informacije za njezine analize.

7.1.Radni i socijalni standardi, okoliš i klima, održivi razvoj

Ujedinjena Kraljevina najavila je nakon povlačenja iz EU-a dalekosežnu regulatornu reformu kao dio svoje želje za „vraćanjem kontrole nad našim zakonima” i najavila javno savjetovanje o reformi okvira za bolju regulativu .

Kad je riječ o radnoj i socijalnoj politici, vlada Ujedinjene Kraljevine najavila je svoju namjeru osnivanja jedinstvenog provedbenog tijela za prava iz radnog odnosa, koje će biti odgovorno za osiguravanje centraliziranog nadzora nad njezinim radnim zakonodavstvom . Komisija pomno prati taj razvoj zakonodavstva, posebice ovlasti i resurse tog tijela za izvršenje svoje provedbene uloge. Kad zakon stupi na snagu, Komisija će pomno pratiti jesu li relevantni radni i socijalni standardi učinkovito provedeni, kako je propisano Sporazumom o trgovini i suradnji. Komisija i Ujedinjena Kraljevina raspravljale su o tom pitanju na prvom sastanku Posebnog trgovinskog odbora za jednake uvjete za otvoreno i pošteno tržišno natjecanje i održivi razvoj, kad su se obje stranke usuglasile o važnosti djelotvorne provedbe prava radnika.

Ujedinjena Kraljevina donijela je i Zakon o okolišu iz 2021. , kojim se osniva Ured za zaštitu okoliša i koji se bavi posebnim aspektima politike povezanima s otpadom, bioraznolikosti, kvalitetom zraka, vodom i očuvanjem. Komisija će i u tom pogledu pratiti ima li Ured dostatne ovlasti i resurse potrebne za djelotvornu provedbu pravila o zaštiti okoliša u skladu s obvezana iz Sporazuma o trgovini i suradnji. Nadalje, Komisija će obratiti pozornost na djelotvornu provedbu obveza u pogledu zaštite okoliša nakon donošenja zakona, a zatim i sekundardnog zakonodavstva.

Pravila EU-a kojima se uređuje kemijski sektor uvedena su 2021. u nacionalno pravo Ujedinjene Kraljevine uz određene prilagodbe zbog njezina povlačenja iz EU-a. Komisija pomno prati pristup Ujedinjene Kraljevine ograničenjima, odobrenjima i registracijama kemijskih tvari kako bi osigurala usklađenost s relevantnim obvezana iz Sporazuma o trgovini i suradnji.

Kad je riječ o zaštiti klime, Ujedinjena Kraljevina uvela je vlastiti Sustav trgovanja emisijama . Taj se sustav primjenjuje na energetski intenzivne industrije, sektor proizvodnje električne energije i zrakoplovstvo. Obuhvaća djelatnosti koje uključuju izgaranje goriva u postrojenjima. Sustav se u zrakoplovstvu primjenjuje na letove unutar Ujedinjene Kraljevine, kao i na letove do Gibraltara i Europskog gospodarskog prostora. Ujedinjena Kraljevina od svibnja 2021. organizira dražbe povezane s trgovanjem emisijskim jedinicama. Konačne dražbovne cijene dosad su bile na razinama koje su slične ili više od onih u Europskoj uniji.

U članku 18. stavku 2. Europske socijalne povelje utvrđeno je da Ujedinjena Kraljevina mora ukinuti ili smanjiti sudske takse, uključujući pristojbe za radne vize. Ujedinjena Kraljevina do nedavno je primjenjivala smanjenje od 55 GBP na pristojbe za dugoročne vize za sve radnike koji dolaze iz država koje su pristale na Povelju, koja je otvorena za potpisivanje 1961. U prosincu 2020. Ujedinjena Kraljevina najavila je da se od 2021. to smanjenje neće primjenjivati na državljane pet država članica EU-a. U srpnju 2021. Ujedinjena Kraljevina najavila je svoju namjeru otkazivanja članka 18. stavka 2. Europske socijalne povelje. U rujnu 2021. Ujedinjena Kraljevina odlučila je od veljače 2022. ukinuti smanjenje vizne pristojbe za sve građane EU-a. Komisija je iznijela to pitanje na sastancima Vijeća za partnerstvo i Posebnog trgovinskog odbora za jednake uvjete za otvoreno i pošteno tržišno natjecanje i održivi razvoj. Izrazila je razočaranje time što Ujedinjena Kraljevina nije produljila smanjenje vizne pristojbe za sve građane predmetnih pet država članica EU-a, već ga je odlučila u potpunosti ukinuti.

7.2.Kontrola subvencija

U lipnju 2021. vlada Ujedinjene Kraljevine dostavila je prijedlog zakona o kontroli subvencija kojim se nastoji uspostaviti pravni okvir za budući nadzor nad subvencijama. Prijedlogom zakona predviđaju se materijalna pravila i pravila o izvršenju.